sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Eksport qiluvchi korxonalarni ragʻbatlantirishni kuchaytirish va raqobatbardosh mahsulotlarni eksportga yetkazib berishni kengaytirish borasida qoʻshimcha chora-tadbirlar toʻgʻrisida” 2012-yil 26-martdagi PQ-1731-son qarori)
(resolution, 2021-01-27)

Oʻzbekiston Respublikasi Prezidentining “Eksport qiluvchi korxonalarni ragʻbatlantirishni kuchaytirish va raqobatbardosh mahsulotlarni eksportga yetkazib berishni kengaytirish borasida qoʻshimcha chora-tadbirlar toʻgʻrisida” 2012-yil 26-martdagi PQ-1731-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2000-yil 21-noyabrdagi 456-son qarori (Oʻzbekiston Respublikasi QT, 2000-y., 11-son, 72-modda) bilan tasdiqlangan Xom ashyo, materiallar, butlovchi buyumlar va asbob-uskunalar xarid qilish boʻyicha tender savdolari oʻtkazish toʻgʻrisidagi Nizomning 6-bandiga “soʻmlarda” soʻzidan keyin “xalqaro moliya institutlari, donor mamlakatlar, xorijiy davlatlar Hukumatlari, boshqa norezidentlar mablagʻlari hisobiga Oʻzbekiston Respublikasi hududida amalga oshirilayotgan loyihalar boʻyicha xalqaro tenderlarda qatnashayotganlar bilan esa — kontraktda koʻrsatilgan valyutada” soʻzlari qoʻshilsin.
“Transfer-agent faoliyati toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2013-11-12)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda), Oʻzbekiston Respublikasi Prezidentining 2013-yil 28-avgustdagi PF-4561-son “Oʻzbekiston Respublikasi Prezidentining ayrim hujjatlariga qoʻshimcha va oʻzgartishlar kiritish, shuningdek ayrimlarini oʻz kuchini yoʻqotgan deb hisoblash toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2013-y., 36-son, 477-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Bosh direktorining 2008-yil 28-oktabrdagi 2008-29-son “Transfer-agent faoliyati toʻgʻrisidagi nizomni tasdiqlash haqida”gi buyrugʻiga (roʻyxat raqami 1872, 2008-yil 21-noyabr) (Oʻzbekiston Respublikasi qonun hujjatlari toʻplami, 2008-y., 47-son, 469-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish” degan soʻzlar bilan almashtirilsin. 2. Nizomda: a) muqaddimadagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi” degan soʻzlar bilan almashtirilsin; b) 1-bandning sakkizinchi xatboshisidagi “Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish” degan soʻzlar “Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish” degan soʻzlar bilan almashtirilsin.
Oʻzbekiston Respublikasida chakana savdo qoidalariga qoʻshimcha va oʻzgartirish kiritish toʻgʻrisida
(resolution, 2013-11-12)

Sirka kislotasini chakana sotish va isteʼmol qilishda xavfsizlik talablarini taʼminlash, fuqarolarning sogʻligʻini muhofaza qilish maqsadida Vazirlar Mahkamasi qaror qiladi: 1. Vazirlar Mahkamasining 2003-yil 13-fevraldagi 75-son qarori (Oʻzbekiston Respublikasi QT, 2003-y., 2-son, 15-modda) bilan tasdiqlangan Oʻzbekiston Respublikasida chakana savdo qoidalariga ilovaga muvofiq qoʻshimcha va oʻzgartirish kiritilsin. 2. “Oʻzkimyosanoat” davlat-aksiyadorlik kompaniyasi “Oʻzstandart” agentligi va Oʻzbekiston Respublikasi Sogʻliqni saqlash vazirligi bilan birgalikda bir oy muddatda sirka kislotasiga amaldagi standartlarni qayta koʻrib chiqsin hamda oziq-ovqat mahsulotlariga qoʻshiladigan sirka kislotasining cheklangan konsentratsiyasi boʻyicha yagona talablarni belgilasin. 3. Oʻzbekiston Respublikasi Davlat soliq qoʻmitasi “Oʻzstandart” agentligi va Oʻzbekiston Respublikasi Sogʻliqni saqlash vazirligi bilan birgalikda chakana savdo tarmogʻidagi oziq-ovqat mahsulotlariga qoʻshiladigan 10 foizdan ortiq konsentratsiyali sirka kislotasi sotilishining oldini olish, shuningdek ushbu mahsulotni olib qoʻyish boʻyicha belgilangan tartibda chora-tadbirlar koʻrsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Savdo-sanoat palatasi bilan birgalikda ushbu qaror talablarini savdo hamda umumiy ovqatlanish korxonalariga yetkazsinlar, shuningdek aholini ulardan belgilangan tartibda xabardor qilsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Quyidagi mazmundagi 471-band qoʻshilsin: “471. Oziq-ovqat mahsulotlariga qoʻshiladigan 10 foizdan ortiq konsentratsiyali sirka kislotasini chakana savdoda sotishga yoʻl qoʻyilmaydi”. 2. 70-banddagi “uksus” soʻzi “oziq-ovqat mahsulotlariga qoʻshiladigan 10 foizdan ortiq boʻlmagan konsentratsiyali sirka kislotasi” soʻzlari bilan almashtirilsin.
Normativ-huquqiy hujjatni davlat reyestridan chiqarish toʻgʻrisida
(order, 2013-11-07)

Normativ-huquqiy hujjatni davlat reyestridan chiqarish boʻyicha 2013-yil 6-noyabrdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ–1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2012-y., 29-son, 329-modda), Oʻzbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi (Oʻzbekiston Respublikasi Hukumati qarorlarining toʻplami, 1997-y., 10-son, 33-modda) hamda 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 5-son, 26-modda) qarorlariga asosan buyuraman: 1. Oʻzbekiston Respublikasi Oliy va oʻrta maxsus taʼlim vazirligi, Sogʻliqni saqlash vazirligi, Qishloq va suv xoʻjaligi vazirligi hamda Xalq taʼlimi vazirligiga Oʻzbekiston Respublikasi Adliya vazirligi tomonidan kiritilgan Aspirantura (doktorantura) toʻgʻrisida nizomni (roʻyxat raqami 1707, 2007-yil 3-sentabr) (Oʻzbekiston Respublikasi qonun hujjatlari toʻplami, 2007-y., 35-36-son, 365-modda) qonun hujjatlariga muvofiqlashtirish yuzasidan 2011-yil 16-maydagi 1-6-294/8-sonli va 2012-yil 21-avgustdagi 1-6-711/8-sonli taqdimnomalarning talablari bajarilmaganligi maʼlumot uchun qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligi, Sogʻliqni saqlash vazirligi, Qishloq va suv xoʻjaligi vazirligi hamda Xalq taʼlimi vazirligining 2007-yil 9-avgustdagi 164, 11, 3/10 va 19-sonli “Aspirantura (doktorantura) toʻgʻrisida nizomni tasdiqlash haqida”gi qarorini (roʻyxat raqami 1707, 2007-yil 3-sentabr) (Oʻzbekiston Respublikasi qonun hujjatlari toʻplami, 2007-y., 35-36-son, 365-modda) davlat reyestridan chiqarish haqidagi mazkur buyruq davlat roʻyxatidan oʻtkazilsin hamda bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritilsin. 3. Qonun hujjatlarini turkumlash va huquqiy axborot boshqarmasi (S. Nuriyev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Oʻzbekiston Respublikasi Oliy va oʻrta maxsus taʼlim vazirligi, Sogʻliqni saqlash vazirligi, Qishloq va suv xoʻjaligi vazirligi hamda Xalq taʼlimi vazirligi ushbu normativ-huquqiy hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish Qonunchilik bosh boshqarmasi boshligʻi N. Joʻrayev zimmasiga yuklansin.
Normativ-huquqiy hujjatni davlat reyestridan chiqarish toʻgʻrisida
(order, 2013-11-07)

Normativ-huquqiy hujjatni davlat reyestridan chiqarish boʻyicha 2013-yil 6-noyabrdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2012-y., 29-son, 329-modda), Oʻzbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi (Oʻzbekiston Respublikasi Hukumati qarorlarining toʻplami, 1997-y., 10-son, 33-modda) hamda 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 5-son, 26-modda) qarorlariga asosan buyuraman: 1. “Oʻzbeksavdo” aksiyadorlik kompaniyasiga Oʻzbekiston Respublikasi Adliya vazirligi tomonidan kiritilgan Oʻzbekiston Respublikasi hududida joylashgan mulkchilik shakli va idoraviy boʻysunuvidan qatʼi nazar, savdo va umumiy ovqatlanish korxonalarida nazorat-kassa apparatlaridan foydalanish tartibini (roʻyxat raqami 94, 1994-yil 7-sentabr) qonun hujjatlariga muvofiqlashtirish yuzasidan 2008-yil 6-fevraldagi 20-03-6/14-sonli taqdimnomaning talablari bajarilmaganligi maʼlumot uchun qabul qilinsin. 2. Oʻzbekiston Respublikasi hududida joylashgan mulkchilik shakli va idoraviy boʻysunuvidan qatʼi nazar, savdo va umumiy ovqatlanish korxonalarida nazorat-kassa apparatlaridan foydalanish tartibini (roʻyxat raqami 94, 1994-yil 7-sentabr) davlat reyestridan chiqarish haqidagi mazkur buyruq davlat roʻyxatidan oʻtkazilsin hamda bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritilsin. 3. Qonun hujjatlarini turkumlash va huquqiy axborot boshqarmasi (S. Nuriyev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish Qonunchilik bosh boshqarmasi boshligʻi N. Joʻrayev zimmasiga yuklansin.
Vazirlar Mahkamasining “Taʼlim muassasalarida sogʻlom ovqatlanish shart-sharoitlarini yaxshilash boʻyicha chora-tadbirlar toʻgʻrisida” 2010-yil 20-avgustdagi 184-son qaroriga qoʻshimchalar kiritish haqida
(resolution, 2016-05-10)

Oliy taʼlim muassasalarida sogʻlom ovqatlanish tizimini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Taʼlim muassasalarida sogʻlom ovqatlanish shart-sharoitlarini yaxshilash boʻyicha chora-tadbirlar toʻgʻrisida” 2010-yil 20-avgustdagi 184-son qaroriga quyidagi qoʻshimchalar kiritilsin: a) 3-bandning birinchi xatboshidagi “taʼlim muassasalarida” soʻzlaridan keyin “(oliy taʼlim muassasalari bundan mustasno)” soʻzlari qoʻshilsin; b) Taʼlim muassasalarida sogʻlom ovqatlanishni tashkil etish toʻgʻrisidagi Nizomning I boʻlimiga quyidagi mazmundagi 51-band qoʻshilsin: “51. Oliy taʼlim muassasalarida ovqatlanishni tashkil etish mazkur muassasalar tomonidan amalga oshirilganda ularga nisbatan ushbu Nizomning 6—22-bandlari qoidalari tatbiq etilmaydi”. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Xodimlarni tibbiy koʻrikdan oʻtkazish tartibi toʻgʻrisidagi nizomga oʻzgartirishlar kiritish haqida
(order, 2013-11-06)

Oʻzbekiston Respublikasining Mehnat kodeksi (Oʻzbekiston Respublikasi Oliy Majlisining Axborotnomasi, 1996-y., 1-songa ilova), “Davlat sanitariya nazorati toʻgʻrisida”gi (Oʻzbekiston Respublikasi Oliy Kengashining Axborotnomasi, 1992-y., 9-son, 355-modda), “Mehnatni muhofaza qilish toʻgʻrisida”gi (Oʻzbekiston Respublikasi Oliy Kengashining Axborotnomasi, 1993-y., 5-son, 223-modda) va “Fuqarolar sogʻligʻini saqlash toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 9-son, 128-modda) qonunlariga muvofiq buyuraman: 1. Oʻzbekiston Respublikasi sogʻliqni saqlash vazirining 2012-yil 10-iyuldagi 200-sonli buyrugʻi (roʻyxat raqami 2387, 2012-yil 29-avgust) (Oʻzbekiston Respublikasi qonun hujjatlari toʻplami, 2012-y., 35-son, 407-modda) bilan tasdiqlangan Xodimlarni tibbiy koʻrikdan oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-ilovaning 2.5-bandidan “, kotoran, avadeks, dixlormochevina, meturin, fenuron, sevin, maneb, dikrezil, yalan” degan soʻzlar chiqarib tashlansin. 2. 2-ilovaning 13-bandidagi “Tashkilot ichida harakatlanadigan transport vositalari (yuklovchi, elektrokara haydovchilari, sozlovchilari va boshqalar)” degan soʻzlar “Toʻgʻridan-toʻgʻri transport vositalarini, jumladan tashkilot ichida harakatlanadigan transport vositalarini boshqarish bilan bogʻliq ishlar” degan soʻzlar bilan almashtirilsin. 3. 3-ilova mazkur oʻzgartirishlarning ilovasiga muvofiq tahrirda bayon etilsin. 4. Mazkur oʻzgartirishlar Oʻzbekiston Respublikasi Mehnat va aholini ijtimoiy muhofaza qilish vazirligi va Oʻzbekiston Kasaba uyushmalari Federatsiyasi Kengashi bilan kelishilgan.
Xalqaro shartnomani tasdiqlash toʻgʻrisida
(resolution, 2013-11-01)

1. Oʻzbekiston Respublikasi Hukumati bilan Sloveniya Respublikasi Hukumati oʻrtasida ikki yoqlama soliqqa tortishning oldini olish hamda daromad va kapitaldan soliq toʻlashdan boʻyin tovlashga yoʻl qoʻymaslik toʻgʻrisida 2013-yil 11-fevral kuni Lyublyana shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish toʻgʻrisida
(resolution, 2019-06-08)

Oʻzbekiston Respublikasining “Raqobat toʻgʻrisida” va “Tadbirkorlik faoliyati sohasidagi ruxsat berish tartib-taomillari toʻgʻrisida”gi qonunlariga muvofiq: 1. Quyidagilarga: Oʻzbekiston Respublikasi Prezidentining 2007-yil 27-apreldagi PQ-630-sonli qarori bilan tasdiqlangan Tadbirkorlik subyektlarini ixtiyoriy tugatish va ularning faoliyatini toʻxtatish tartibi toʻgʻrisidagi Nizomga 1-ilovaga muvofiq oʻzgartishlar: 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. 31-bandning ikkinchi xatboshi va 34-bandning sakkizinchi xatboshidagi “maʼlumotnoma” soʻzi “xulosa” soʻzi bilan almashtirilsin. 2. 32-banddagi “maʼlumotnomasi” soʻzi “xulosasi” soʻzi bilan almashtirilsin. 3. 54-bandning uchinchi xatboshidagi “maʼlumotnomasi” va “Maʼlumotnoma” soʻzlari tegishli ravishda “xulosasi” va “Xulosa” soʻzlari bilan almashtirilsin. 4. 1-ilovaning (Moliya-xoʻjalik faoliyatini amalga oshirayotgan korxonalarni ixtiyoriy tugatish Sxemasi) toʻqqizinchi bosqichi “Mexanizm” ustuni, oʻninchi bosqichi “Muddatlar” ustuni va oʻn birinchi bosqichi “Mexanizm” ustunining toʻqqizinchi xatboshidagi “maʼlumotnoma” soʻzlari “xulosa” soʻzi bilan almashtirilsin. 5. 3-ilovaning (Tadbirkorlik subyektlari — jismoniy shaxslar faoliyatini ixtiyoriy toʻxtatish Sxemasi) birinchi bosqichi “Mexanizm” va “Muddatlar” ustunlarida, ikkinchi bosqichning “Mexanizm” ustunidagi birinchi xatboshida hamda uchinchi bosqichning “Mexanizm” ustunidagi “maʼlumotnoma” soʻzlari “xulosa” soʻzi bilan almashtirilsin.
Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining yangilangan tuzilmasini tasdiqlash toʻgʻrisida
(resolution, 2017-01-16)

Oʻzbekiston Respublikasi Prezidentining “Oʻzbekiston Respublikasining Milliy axborot-kommunikatsiya tizimini yanada rivojlantirish chora-tadbirlari toʻgʻrisida” 2013-yil 27-iyundagi PQ–1989-son qaroriga muvofiq: 1. Quyidagilar: Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining yangilangan tashkiliy tuzilmasi 1-ilovaga* muvofiq: Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining boshqaruv xodimlarining cheklangan soni 139 nafardan iborat boʻlgan markaziy apparati tuzilmasi 2-ilovaga* muvofiq tasdiqlansin. 2. Oʻzbekiston Respublikasi Prezidentining ayrim qarorlari 3-ilovaga muvofiq oʻz kuchini yoʻqotgan deb hisoblansin. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Milliy axborot-kommunikatsiya tizimlarining kompyuter xavfsizligini taʼminlash borasidagi qoʻshimcha chora-tadbirlar toʻgʻrisida” 2005-yil 5-sentabrdagi PQ–167-son qarori. 2. Oʻzbekiston Respublikasi Prezidentining “Zamonaviy axborot-kommunikatsiya texnologiyalarini yanada joriy etish va rivojlantirish chora-tadbirlari toʻgʻrisida” 2012-yil 21-martdagi PQ–1730-son qarorining 2-bandi uchinchi xatboshi, 3-bandi uchinchi xatboshi, 8-bandi toʻrtinchi xatboshi va 9-bandi, shuningdek qarorning 2-ilovasi. 3. Oʻzbekiston Respublikasi Prezidentining “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi faoliyatini tashkil etish toʻgʻrisida” 2012-yil 23-oktabrdagi PQ–1836-sonli qarori 1-bandining ikkinchi xatboshi va 1-ilovasi. 4. Oʻzbekiston Respublikasi Prezidentining “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining markaziy apparati tuzilmasiga oʻzgartishlar kiritishlar toʻgʻrisida” 2012-yil 25-oktabrdagi PQ–1840-sonli qarorining 2-bandi va qaror ilovasi.
Tuman (shahar) obodonlashtirish boshqarmalari xodimlarining meʼyorlangan sonini belgilash toʻgʻrisidagi yoʻriqnomaga oʻzgartirishlar va qoʻshimcha kiritish toʻgʻrisida
(resolution, 2013-10-29)

Oʻzbekiston Respublikasi Vazirlar Mahkamasining 2013-yil 10-yanvardagi 4-son “Respublika aholi punktlarini obodonlashtirish ishlarini tashkil etishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2013-y., 2-son, 26-modda) muvofiq Oʻzbekiston “Oʻzkommunxizmat” agentligi va Oʻzbekiston Respublikasi Moliya vazirligi qaror qiladilar: 1. Oʻzbekiston “Oʻzkommunxizmat” agentligi va Oʻzbekiston Respublikasi Moliya vazirligining 2009-yil 16-iyundagi 07-125 va 64-son qarori (roʻyxat raqami 1989, 2009-yil 29-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 354-modda) bilan tasdiqlangan Tuman (shahar) obodonlashtirish boshqarmalari xodimlarining meʼyorlangan sonini belgilash toʻgʻrisidagi yoʻriqnomaga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 6 va 7-bandlar quyidagi tahrirda bayon etilsin: “6. Boshqarmalarning boshqaruv va muhandis-texnik xodimlarining cheklangan soni qonun hujjatlariga muvofiq belgilanadi. Boshqarmalarda mavjud ish hajmlaridan kelib chiqqan holda boshqaruv va muhandis-texnik xodimlarining meʼyorlangan soni qonun hujjatlarida koʻrsatilgan xodimlar sonidan ham kamroq etib belgilanishi mumkin. 7. Boʻlim boshligʻi lavozimi qonun hujjatlariga muvofiq tasdiqlanadigan boshqarmalarning namunaviy tuzilmasidan kelib chiqqan holda joriy etiladi.”. 2. 8-band quyidagi mazmundagi xatboshi bilan toʻldirilsin: “Bosh mexanik lavozimi boshqarma balansida 50 dan ortiq texnika birligi mavjud hollarda joriy etiladi. Har 10 gektar koʻkalamzorlashtiriladigan yer maydoniga 1 ta birlik agronom lavozimi joriy etiladi.”. 3. 10 va 11-bandlar oʻz kuchini yoʻqotgan deb hisoblansin. 4. 28 va 29-bandlar quyidagi tahrirda bayon etilsin: “28. Boshqarmalarda zarur hollarda mazkur Yoʻriqnomaning 5-ilovasiga muvofiq asosiy ishlab chiqarish xodimlarining alohida lavozimlari kiritilishi mumkin. 29. Boshqarmalar yordamchi xodimlarining cheklangan soni qonun hujjatlariga muvofiq belgilanadi.”. 5. 1-ilova oʻz kuchini yoʻqotgan deb hisoblansin. 6. 5-ilovada “Lavozimni joriy etish shartlari” ustunining ikkinchi satri quyidagi tahrirda bayon etilsin: “10 — 15 ta ishchiga 1 ta birlik”. 7. Ushbu oʻzgartirishlar va qoʻshimcha Oʻzbekiston Respublikasi Mehnat va aholini ijtimoiy muhofaza qilish vazirligi bilan kelishilgan.
Mexanizatorlarni, tuzatish-xizmat koʻrsatish xodimlarini texnikani avaylab saqlaganligi va undan samarali foydalanganligi, yonilgʻi-moylash materiallarini tejab sarflaganligi uchun moddiy ragʻbatlantirish tartibini oʻz kuchini yoʻqotgan deb topish toʻgʻrisida
(order, 2013-10-25)

Oʻzbekiston Respublikasi Vazirlar Mahkamasining 2003-yil 28-iyundagi 290-sonli “Oʻzbekiston Respublikasi Qishloq va suv xoʻjaligi vazirligi faoliyatini tashkil etishni takomillashtirish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2003-y., 12-son, 98-modda) muvofiq buyuraman: 1. Oʻzbekiston Respublikasi Qishloq va suv xoʻjaligi vazirligi tomonidan 1999-yil 1-iyunda 35/4-84-son bilan tasdiqlangan Mexanizatorlarni, tuzatish-xizmat koʻrsatish xodimlarini texnikani avaylab saqlaganligi va undan samarali foydalanganligi, yonilgʻi-moylash materiallarini tejab sarflaganligi uchun moddiy ragʻbatlantirish tartibi (roʻyxat raqami 771, 1999-yil 12-iyul) oʻz kuchini yoʻqotgan deb topilsin. 2. Mazkur buyruq “Oʻzagromashservis” uyushmasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.